ฟาโรห์ยากบิม เซเคมเร

**เซคาเอนเร ยากบิม** หรือ **ยากบมู** เป็นผู้ปกครองในช่วงสมัยระหว่างกลางที่สองของอียิปต์โบราณ ถึงแม้ว่ายังมีข้อถกเถียงเกี่ยวลำดับของราชวงศ์หรือลำดับรัชสมัยของพระองค์อยู่ แต่นักไอยคุปต์วิทยาชาวเดนมาร์ก คิม ไรโฮลต์ เชื่อว่าพระองค์น่าจะทรงเป็นผู้สถาปนาราชวงศ์ที่สิบสี่ ซึ่งทรงสืบเชื้อสายมาจากดินแดนลิแวนต์ ในขณะที่การศึกษาเก่าส่วนใหญ่เชื่อว่าพระองค์เป็นผู้ปกครองจากราชวงศ์ที่สิบหกแห่งอียิปต์

## การระบุตัวตน
พระนามของพระองค์ไม่เคยปรากฏอยู่ในคาร์ทูช ซึ่งเป็นสัญลักษณ์เฉพาะในการเขียนพระนามของฟาโรห์ อย่างไรก็ตาม บนตราประทับของพระองค์ ซึ่งปรากฏพระนามว่า "เทพเจ้าอันดีงาม เซคาเอนเร" (หรือเรียกสั้น ๆ ว่า "เซคาเอนเร") และ "พระราชโอรสแห่งสุริยเทพรา ยากบิม"

ไม่มีหลักฐานยืนยันว่าพระนามครองราชย์ “เซคาเอนเร” และพระนามส่วนพระองค์ “ยากบิม” เป็นบุคคลเดียวกัน ทฤษฎีนี้ตั้งอยู่บนพื้นฐานของลักษณะเชิงศิลปะของตราประทับ และถูกเสนอโดยวิลเลียม แอรส์ วอร์ด และต่อมาถูกขยายความโดยคิม ไรโฮลต์ อย่างไรก็ตาม ดาฟนา เบน-ทอร์ได้โต้แย้งการระบุนี้ โดยชี้ให้เห็นว่าตราประทับของผู้ปกครองหลายองค์ในช่วงเวลานี้มีความคล้ายคลึงกันมากเกินไป จึงไม่สามารถใช้เพียงลักษณะของลวดลายมาเชื่อมโยงกันได้ ดังนั้น ทั้งสองพระนามควรถูกพิจารณาเป็นผู้ปกครองคนละพระองค์อย่างอิสระต่อกัน

ถ้าหากสมมติว่าวอร์ดกล่าวถูก มีหลักฐานที่เกี่ยวข้องกับฟาโรห์เซคาเอนเร ยากบิม ซึ่งเป็นตามตราประทับจำนวน 123 ชิ้น รองจากของผู้ปกครองพระนาม เชชิ ซึ่งมีจำนวน 396 ชิ้น จากข้อมูลดังกล่าว ไรโฮลต์ประเมินว่าพระองค์จะทรงครองราชย์ได้ประมาณ 25 ปี ในช่วงระหว่าง 1805–1780 ปีก่อนคริสตกาล

ราฟาเอล กิเวียน นักไอยคุปต์วิทยาชาวอิสราเอลได้ระบุว่า ฟาโรห์ยากบิมกับผู้ปกครองอีกพระองค์จากช่วงเวลาเดียวกัน คือ ยาอัมมู นุบวอเซอร์เร เป็นบุคคลพระองค์เดียวกัน ในขณะที่เยือร์เกน ฟอน เบ็คเคอราธมองว่าพระองค์กับซาลิทิสเป็นบุคคลพระองค์เดียวกัง ซึ่งทรงเป็นผู้สถาปนาราชวงศ์ที่สิบห้าแห่งอียิปต์ตามที่แมนิโธกล่าว

## หลักฐานทางโบราณคดี

### หลักฐานที่ปรากฏพระนามครองราชย์ "เซคาเอนเร"
ดูได้ที่ ไรโฮลต์ 1997:359 แฟ้ม 13/ดี

ตราประทับสคารับที่จารึกพระนามครองราชย์ของฟาโรห์พระองค์นี้ ถูกค้นพบที่ตัลลุลอัจญ์ญูลในฉนวนกาซาโดยฟลินเดอร์ส พีทรี เมื่อปี ค.ศ. 1933

* อีเอ 30511 | ที่ซักกอเราะฮ์(?) ตราประทับสคารับ

ที่อัดดัยรุลบะห์รี พบแบล็อกหินปูนจำนวนสามชิ้น ได้แก่ บีเอ็ม อีเอ 41130 รวมถึงวัตถุที่เก็บรักษาในกรุงไคโร (ไคโร เจอี 46197)

#### ตราประทับ
**ลิแวนต์** ที่ตัลลุลฟาริอะฮ์ พบตราประทับสคารับที่ปรากฏพระนามครองราชย์ ที่ตัลลุลอัจญ์ญูล พบตราประทับสคารับจำนวนสามชิ้นที่ปรากฏพระนามครองราชย์

**อียิปต์** บริเวณสามเหลี่ยมปากแม่น้ำไนล์ พบตราประทับสคารับจำนวนสองชิ้นที่ปรากฏพระนามครองราชย์ ที่ตัลลุลยะฮูดียะฮ์ พบตราประทับสคารับหนึ่งชิ้น ที่ซักกอเราะฮ์ (ไม่แน่ชัด) พบตราประทับสคารับหนึ่งชิ้น ที่อไบดอส พบตราประทับสคารับหนึ่งชิ้น

**นิวเบีย** ที่อะนิบา พบตราประทับสคารับหนึ่งชิ้น ที่เคอร์มา พบตราประทับสคารับหนึ่งชิ้น

**ไม่ทราบแหล่งที่มา** พบตราประทับสคารับที่ปรากฏพระนามครองราชย์จำนวน 82 ชิ้น

### หลักฐานที่ปรากฏพระนามส่วนพระองค์ "ยากบิม"
ถอดเสียงเป็น “ya-k-b-mu” (ดูได้ที่ คิม ไรโฮลต์ 1997:359 แฟ้ม 14/1)

#### '''ตราประทับ'''
**ลิแวนต์** ที่ตัล กาบรี พบตราประทับสคารับที่ปรากฏพระนามส่วนพระองค์ ที่ตัล บัยต์ มิรสิม พบตราประทับสคารับหนึ่งชิ้น

**นิวเบีย** ที่บูเฮน พบตราประทับสคารับหนึ่งชิ้น

**ไม่ทราบแหล่งที่มา** ตราประทับสคารับที่ปรากฏพระนามส่วนพระองค์จำนวน 26 ชิ้น ตราประทับทรงกลมหนึ่งชิ้น ตราประทับทรงกระบอกหนึ่งชิ้น

### หลักฐานที่ปรากฏพระนาม ยากบิม (พระราชโอรสพระองค์โตของกษัตริย์)
มีหลักฐานจากตราประทับบางส่วนที่กล่าวถึง “พระราชโอรสแห่งกษัตริย์” และ “พระราชโอรสกษัตริย์พระองค์โต” พระนามว่า ยากบิม ซึ่งจากหลักฐานเชิงเปรียบเทียบบ่งชี้ว่าบุคคลดังกล่าวน่าจะไม่ใช่บุคคลพระองค์เดียวกันกับฟาโรห์ยากบิม

## อ้างอิง

### บรรณานุกรม

*
*
*

## แหล่งข้อมูลอื่น

* Sekhaenre Yakbim on Digital Egypt

ยากบิม เซเคมเร